# **DECIZIA ETAPEI DE ÎNCADRARE**

## Nr. din 09.04.2019.

##

Ca urmare a solicitării de emitere a acordului de mediu adresate de **AGROKARMEAT S.R.L.**, cu sediul în com. Cîrța, sat Cîrța, nr. 21, jud. Harghita, înregistrată la APM Harghita cu nr. 1581/14.02.2019, completată la nr. 2808/19.03.2019, nr. 3225/28.03.2019, nr. 3382/01.04.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 09.04.2019, că proiectul **„Modernizare și extindere grajd vaci lapte cu zona de muls, construire și echipare spații de procesare și comercializare și anexe, achiziție de utilaje agricole la S.C. Agrokarmeat S.R.L.”** propus a fi amplasat în jud. Harghita, com. Cîrța, sat Cîrța, F.N. - nu se supune evaluării impactului asupra mediului**.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 1 lit. e) instalații pentru creșterea intensivă a animalelor de fermă, altele decât cele incluse în anexa nr. 1 coroborat cu pct. 7 lit. c) fabricarea produselor lactate

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

***a) dimensiunea și concepția întregului proiect:***

Proiectul propune modernizarea activității AGROKARMEAT SRL prin modernizarea grajdului existent si extinderea acestuia cu zona de muls, construirea clădirii de procesare-comercializare, o platformă de gunoi precum si un garaj pentru utilaje.

* **Grajd pentru bovine**

Grajdul propus va avea suprafața construită de 1747.45mp.

* Aleea de furajare
* Zone de odihnă pentru animale, 54 locuri de vaci de lapte, in cușete independente, cu așternut din saltele.
* Zona de odihna pentru vitei 0 - 4 luni, boxe colective
* Zona de odihna pentru vite in repaus, 14 locuri
* Zona de fătări, 6 locuri
* Zona de muls, dotată cu un robot de muls
* Zona tehnica, ce conține camera tehnică, tancul de răcire si camera de compresoare, precum si un birou si un grup sanitar.
* Exista de asemenea prevăzută o zona de maternitate cu spațiu alocat pentru nou-născuți, precum si o boxa colectiva de tratament.
* **Clădire procesare – comercializare**

Clădirea va avea suprafața construita de 313.40mp si suprafața desfășurata de 825.80mp. Regimul de înălțime al clădirii de procesare este S+P+M. Acesta este compartimentat in mai multe zone, după cum urmează:

Subsolul cuprinde spatiile de maturare a produselor rezultate din procesul tehnologic de procesare.

|  |  |  |  |
| --- | --- | --- | --- |
| **Nr crt** | **Denumire** | **Suprafata (mp)** | **Pardoseala** |
| 1 | Depozit maturare 1  | 31.20 | ciment |
| 2 | Casa scării + lift | 28.20 | ciment |
| 3 | Depozit maturare 2 | 45.60 | ciment |
| 4 | Hol | 19.70 | ciment |
| 5 | Depozit de maturare 3 | 46.10 | ciment |
| 6 | Depozit de maturare 4 | 41.80 | Gresie |

Parter, cuprinde întreaga zona de procesare a laptelui crud, venit din tancul de răcire.

|  |  |  |  |
| --- | --- | --- | --- |
| **Nr crt** | **Denumire** | **Suprafata (mp)** | **Pardoseala** |
| 1 | Livrare | 10.60 | Mozaic |
| 2 | Camera frigorifica | 20.60 | Mozaic |
| 3 | Ambalare | 14.00 | Mozaic |
| 4 | Casa scării | 11.80 | Mozaic |
| 5 | Hala de producție | 103.60 | Mozaic |
| 6 | Camera CT | 11.90 | Mozaic |
| 7 | Vestiar | 8.90 | Mozaic |
| 8 | Grup sanitar | 10.60 | Mozaic |
| 9 | Punct comercializare | 16.20 | Mozaic |
| 10 | Casa scării | 9.40 | Mozaic  |

* Mansarda, cuprinde întreaga zona administrativa a fermei.

|  |  |  |  |
| --- | --- | --- | --- |
| **Nr crt** | **Denumire** | **Suprafata (mp)** | **Pardoseala** |
| 1 | Birou monitorizare producție | 49.60 | Parchet laminat |
| 2 | Birou sef de producție | 36.00 | Parchet laminat |
| 3 | Hol | 79.60 | Parchet laminat |
| 4 | Grup sanitar | 8.90 | Gresie |
| 5 | Grup sanitar bărbați | 10.70 | Gresie |
| 6 | Grup sanitar femei | 12.10 | Gresie |
| 7 | Pod | 22.70 | Parchet laminat |

* **Garaj pentru utilaje agricole-**având dimensiunea de 25,40\*60,00m.
* **Platformă de gunoi -** Dimensiunile in plan sunt de 11.80 x 37.00m, cu pereți de 3.00m înălțime, din elemente prefabricate din beton. Se va utiliza pentru depozitarea gunoiului de grajd rezultat din exploatare; va fi prevăzut cu o rigola pentru captarea părții lichide, ce se va dirija către bazinele vidanjabile îngropate. Cantitățile rezultate se vor împrăștia pe terenurile agricole ale beneficiarului, conform practicilor agricole, după maturare. Bazinele vidanjabile vor fi realizate din beton, doua bucăți, cu o capacitate de 10000L fiecare.
* **Stație de tratare ape reziduale (pretratare):** apele reziduale din tehnologia de procesare sunt preepurate
* **Rezervor de apă de 100mc-** Rezervorul se va monta pe fundații de beton, având o suprafață construită de 47.75mp,
* **Drumuri și platforme:** In scopul asigurării circulaţiei in amplasamentul investiției se vor executa alei si platforme carosabile din beton rutier grosime 20 cm, peste balast compactat in grosime de 30 cm. Suprafaţa carosabila asigura accesul in grajd al utilajului de furajare, manevra de întoarcere a acestuia, accesul utilajelor pentru evacuarea dejecţiilor, accesul utilajelor la depozitul de furaje.
* **Lucrâri exterioare**
* Se va realiza împrejmuirea proprietății, cu un gard realizat din plasa de sârmă, de vânat, cu stâlpi in material lemnos, hidroizolați la partea inferioara. Împrejmuirea va avea înălțimea de 1.50m.
* Se va realiza iluminatul exterior al amplasamentului, realizat cu stâlpi de iluminat dotați cu lămpi LED si celule fotovoltaice. S-au prevăzut un număr de 6 stâlpi de iluminat.
* Se va realiza un sistem de supraveghere video, cu camere de exterior si interior. De asemenea, in cladirea de procesare, accesul se va realiza controlat, pe baza de cartele pentru personalul autorizat.
* Se va realiza un sistem de stingere a incendiilor, cu hidranți exteriori, racordați la rezervorul de apa. De asemenea, se va realiza drenarea apelor pluviale pentru a nu permite pătrunderea apei meteorice în complexe iar sistematizarea scurgerilor de apă de pe acoperiş prin colectarea lor în drenuri izolate.

**Utilități:**

*Alimentare cu apa – se va realiza de la rețeaua publica, aflată in incinta proprietății*

*Evacuarea apelor uzate*: Reţelele de canalizare menajeră colectează ape uzate menajere de la clădirea procesare-comercializare si din zona administrativa a grajdului, doar de la grupurile sanitare**.** Apele reziduale din tehnologia de procesare vor fi evacuate în stația de pretratare ape uzate, după care vor fi evacuate intr-un bazin vidanjabil de 12mc.

*Rețelele electrice*: *– se va realiza de la rețeaua publică de distribuție, localizată pe proprietate.*

*INSTALAŢIA DE ÎNCĂLZIRE*

 *Clădirea de procesare-comercializare:* se va executa un sistem de încălzire centrală cu o instalaţie de încălzire, alimentată cu lemne, funcţionând cu agent termic apă caldă 80°C /60°C, cu circulaţie forţată şi corpuri de încălzire tip radiator din oţel, tip panou asigurând încălzirea spaţiilor tehnologice şi a birourilor. De asemenea sunt prevăzute panouri solare cu 40 tuburi, cu automatizare aferenta, un boiler de 1000L cu 2 serpentine pentru apa calda, ce vor aduce un aport de apa calda sistemului, folosit in principal pentru asigurarea cu apa calda a grupurilor sanitare.

 *Adapostul de animale:* Pentru asigurarea necesarului de căldură în încăperile tehnologice încălzite a adăpostului de animale se va executa un sistem de încălzire centrală cu o instalaţie de încălzire, alimentata cu lemne, funcţionând cu agent termic apă caldă 80°C /60°C, cu circulaţie forţată şi corpuri de încălzire tip radiator din oţel, tip panou asigurând încălzirea spaţiilor tehnologice.

**Prin proiect se vor achiziționa:**

* Sistem de muls robotizat cu 1 boxă
* Tanc de răcire 4200l
* Automat de furajare concentrate vaci lapte
* Automat de alăptat viței
* Adăpători antiingheț
* Perii rotative
* Porți telescopice
* Boxe viței
* Mixer submersibil pentru canalul de dejecții
* Grătare din beton cu inserție cauciuc
* Ventilatoare
* Buncăr
* Grup electrogenerator 88 kVA
* Sistem de încălzire apă și apă caldă
* Tractor 110CP
* Tractor 165CP
* Încărcător frontal
* Cupă universală
* Cupă siloz
* Clește baloți
* Încărcător telescopic
* Cupă universală
* Furci baloți cu 3 țepușeDispozitiv de tăiat bloc siloz
* Remorcă tehnologică
* Cositoare cu discuri
* Greblă de adunat
* Combinator
* Semănătoare paioase
* Distribuitor de îngrășăminte chimice
* Mașină de pulverizat pentru culturi mari
* Remorcă platformă
* Remorcă basculantă în 3 părți tandem
* Tocător de paie
* Utilaj pentru înfoliat baloți
* Vană mecanizată fabricare brânzeturi
* Vas inox colectare zer
* Pompă centrifugare pentru zer
* Crință inox cu 2 compartimente
* Instalație continuă fabricare cașcaval
* Vană inox saramurare
* Vas de imersie
* Pompă mobilă de spălare
* Rezervor de lapte
* Instalație frigorifică
* Instalație electrică
* Instalație ventilare
* Instalație termică și sanitară
* Vitrină refrigerare expunere
* Stație tratare ape uzate
* Rezervor apă
* Grup pompare

***c) utilizarea resurselor naturale, în special a solului, a terenurilor, a apei și a biodiversității****:* nu este cazul, folosința actuală este curți, construcții

***d) producţia de deşeuri:***

În timpul construcţiei:

*Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

 În timpul funcționării:

*Gunoi de grajd: Cantitățile rezultate se vor împrăștia pe terenurile agricole ale beneficiarului.*

***e) poluarea și alte efecte nocive***:

***1.emisii în aer*** *- în faza de construire-principale operaţii executate generatoare de praf sunt: : excavare, manipularea materialelor de construcții, respectiv transportul materialelor de construcții.*

 *-în timpul exploatării –emisii de CH4 de la vaci și gaze de ardere de la cazanele centralei termice*

***2. emisii în apă:****-în faza de construire - lucrările de construcție determină antrenarea unor particule fine de pământ care pot ajunge în apele de suprafaţă. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale*

 *-în timpul exploatării: Reţelele de canalizare menajeră colectează ape uzate menajere de la clădirea procesare-comercializare si din zona administrativa a grajdului, doar de la grupurile sanitare. Apele reziduale din tehnologia de procesare vor fi evacuate în stația de pretratare ape uzate, după care vor fi evacuate intr-un bazin vidanjabil de 12mc. Dejecțiile lichide rezultate de la igienizarea și de la platforma de stocare dejecții solide vor fi colectate și stocate în două bazine vidanjabile, după care vor fi împrăștiate pe terenurile deținute de titularul de activitate.*

***3.emisii în sol****:- în faza de construire sursă de poluare a solului pot rezulta**din circulația utilajelor grele și a mijloacelor de transport, defecțiuni tehnice ale utilajelor, scurgeri de combustibil.*

*- în timpul funcționării:* se vor amenaja spaţii corespunzătoare pentru stocarea diferitelor categorii de deșeuri.

***4.zgomot****:-**în faza de construire/exploatarea zgomotul provine de la utilajele în lucru și vacii.*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** teren pe teritoriul administrativ al comunei Cîrța, în proprietate privată *conform Certificatului de urbanism nr. 9/22.05.2018 emis de Primăria comunei Cîrța.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 2,9km de limita siturilor Natura 2000 ROSCI 0323-„Munţii Ciucului” și ROSPA 0034 „Depresiunea și Munții Ciucului”*.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului comunei Cîrța*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact negativ minor* pe termen scurt la realizarea investiției

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *pe amplasament funcționează o fermă de vaci lapte*.

 h) posibilitatea de reducere efectivă a impactului: *prin respectarea legislației în vigoare*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

1. Respectarea prevederilor Avizului de gospodărire a apelor nr. 8 din 21.03.2019 emis de ABA Olt - Sistemul de Gospodărire a Apelor Harghita,
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor
3. .Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
4. abandonarea, înlăturarea sau eliminarea deşeurilor în locuri neautorizate;
5. staţionarea mijloacelor de transport în afara terenurilor desemnate în acest scop
6. distrugerea sau degradarea, prin orice mijloace, a vegetaţiei ierboase sau lemnoase;
7. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.
8. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005. Beneficiarul are obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.
9. Fertilizarea cu dejecţii animaliere se va face respectând în mod obligatoriu

prevederile - „Codului de bune practici agricole pentru protecţia apelor împotriva

poluării cu nitraţi din surse agricole” aprobat prin Ordinul comun al MMGA

nr. 1182/2005 şi MAPDR nr.1270/2005

1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Titularul/operatorul activităţii îşi va planifica activităţile din care rezultă mirosuri

dezagreabile persistente, sesizabile olfactiv (transportul dejecţiilor, anumite lucrări de

întreţinere) ţinând seama de condiţiile atmosferice, evitându-se planificarea acestora

în perioadele defavorabile dispersiei pe verticală a poluanţilor (inversiuni termice,

timp înnourat), pentru prevenirea transportului mirosului la distanţe mari. Se va face

instruirea personalului pentru a-şi desfăşura activitatea astfel încât nivelul mirosului

să fie minim.

1. Lucrările se vor efectua numai în perimetrul aferent proiectului.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit MIHÁLY István